มอนิเตอร์
ซานฟรานซิสโก (รอยเตอร์ส) &#8212; แอปเปิ้ล อิงค์ เปิดเผยว่า รายได้ของบริษัทปรับตัวเพิ่มขึ้นในไตรมาส 4 ของปี 2014 โดยอยู่ที่ 7.46 หมื่นล้านเหรียญสหรัฐ (ราว 2.42 ล้านล้านบาท) เมื่อเทียบกับช่วงเดียวกันของปีก่อนที่อยู่ที่ 5.76 หมื่นล้านเหรียญสหรัฐ และถือเป็นผลประกอบการที่ประกาศโดยเอกชนที่มากที่สุดในประวัติศาสตร์ โดยเป็นผลมาจากยอดขายผลิตภัณฑ์ไอโฟนที่ปรับตัวเพิ่มขึ้นไปอยู่ที่ 74.5 ล้านเครื่อง มากกว่าที่นักวิเคราะห์คาดการณ์ไว้ที่น้อยกว่า 70 ล้านเครื่อง โดยยอดขายไอโฟน 6 และไอโฟน 6 พลัส ในประเทศจีน ปรับตัวเพิ่มมากถึง 70% เมื่อเทียบกับช่วงเดียวกันของปีก่อน
29 ม.ค. 2558

ซานฟรานซิสโก (รอยเตอร์ส) — แอปเปิ้ล อิงค์ เปิดเผยว่า รายได้ของบริษัทปรับตัวเพิ่มขึ้นในไตรมาส 4 ของปี 2014 โดยอยู่ที่ 7.46 หมื่นล้านเหรียญสหรัฐ (ราว 2.42 ล้านล้านบาท) เมื่อเทียบกับช่วงเดียวกันของปีก่อนที่อยู่ที่ 5.76 หมื่นล้านเหรียญสหรัฐ และถือเป็นผลประกอบการที่ประกาศโดยเอกชนที่มากที่สุดในประวัติศาสตร์ โดยเป็นผลมาจากยอดขายผลิตภัณฑ์ไอโฟนที่ปรับตัวเพิ่มขึ้นไปอยู่ที่ 74.5 ล้านเครื่อง มากกว่าที่นักวิเคราะห์คาดการณ์ไว้ที่น้อยกว่า 70 ล้านเครื่อง โดยยอดขายไอโฟน 6 และไอโฟน 6 พลัส ในประเทศจีน ปรับตัวเพิ่มมากถึง 70% เมื่อเทียบกับช่วงเดียวกันของปีก่อน
ปักกิ่ง (เอพี) — สมาคมโทรคมนาคมทางการเงินระหว่างธนาคารทั่วโลก (สวิฟต์) หน่วยงานธุรกรรมทางการเงินระหว่างประเทศ เปิดเผยว่า ค่าเงินหยวนของจีนถือเป็นค่าเงินที่ใช้ในการทำธุรกรรมมากที่สุดเป็นอันดับ 5 ของโลก เป็นรองเพียงแค่ค่าเงินเหรียญสหรัฐ ค่าเงินยูโร ค่าเงินปอนด์ และค่าเงินเยนของญี่ปุ่น โดยในเดือน ธ.ค. 2014 ที่ผ่านมา การทำธุรกรรมโดยค่าเงินหยวนคิดเป็น 2.2% ของการทำธุรกรรมผ่านสวิฟต์ทั้งหมด เทียบกับค่าเงินเยนที่อยู่ในอับดับ 4 ที่ 2.7%
บรัสเซลส์ (บลูมเบิร์ก) — เหล่าผู้นำประเทศในสหภาพยุโรป (อียู) เตรียมคว่ำบาตรรัสเซียเพิ่มเติม ภายหลังจากการประชุมรัฐมนตรีต่างประเทศในวันที่ 29 ม.ค. ที่กรุงบรัสเซลส์ เบลเยียม ในขณะเดียวกัน วิกตอเรีย นูแลนด์ รัฐมนตรีช่วยต่างประเทศของสหรัฐ ระบุว่า สหรัฐและอียูจะพิจารณาคว่ำบาตรรัสเซียในภาคส่วนพลังงานไฮเทค การค้ายุทโธปกรณ์ และจำกัดการเข้าถึงสินเชื่อของรัสเซีย